



***נכסים - Assets***

אחרי שלמדנו על דגמים, נראה איך אנחנו יכולים להשיג בקלות דגמים שבנו אנשים אחרים, ולהשתמש בהם במשחק שלנו.

המקום הראשון שאליו נלך כדי לחפש דגמים (ויצירות אומנות נוספות שיכולות לעזור לנו) הוא **חנות הנכסים של יוניטי** – Unity Asset Store: <https://assetstore.unity.com/> .

"נכס" הוא כל קובץ הנלווה למשחק שלנו, כולל קבצי גרפיקה, אנימציה, קול, וגם סקריפטים וסצינות.

נחפש נכס שמתאים לנו, למשל עבור משחק החלליות נחפש Spaceships. רוב הנכסים הם בתשלום (בד"כ תשלום נמוך מאד לעומת המאמץ שזה חוסך לכם), אבל אפשר גם למצוא נכסים בחינם, ואפשר להגביל את החיפוש לנכסים בחינם.

במקרה זה מצאתי את החבילה "2D Animated Spaceships": <https://assetstore.unity.com/packages/2d/characters/2d-animated-spaceships-96852>

אם אנחנו בדפדפן, נלחץ על Open in Unity והנכס שמצאנו ייפתח בטאב של חנות-הנכסים בתוך העורך של יוניטי.

אם הכפתור הזה לא עובד משום-מה, נלחץ על הכפתור Add to My Assets. אחר-כך נחזור לעורך של יוניטי, נפתח את הטאב של חנות-הנכסים (Window -> Asset Store), נלחץ על ראשי-התיבות שלנו בצד ימין למעלה, ומשם נלך ל My Assets. שם אפשר להוריד את הנכס ש"קנינו" (בחינם) ע"י לחיצה על Download, ואז להתקין אותו ע"י לחיצה על Import.

מקומות נוספים שבהם אפשר להשיג נכסים:

* הנכסים של קני - <https://kenney.nl/> - הכל בחינם.
* חיפוש תמונות, סרטים, קבצים קול וכד' עם רשיון לשימוש חופשי - <https://ccsearch.creativecommons.org/search>.
* קבצי קול בחינם - <https://freesound.org/>.

# 