# המשחק שלכם

## 0. תיקון תקלות

אם עדיין לא עשיתם זאת, תקנו את כל התקלות שהתגלו במשחק שלכם (תהליך הליבה) בשבועות הקודמים, כולל כל ההערות מהמוודל ומההצגות.

## א. תהליך הפתיחה

במטלה קודמת בניתם את תהליך-הליבה של המשחק שלכם. הוסיפו את **תהליך הפתיחה** של המשחק – 30 השניות הראשונות של המשחק. דגשים:

* **הבנה** - השניות הראשונות מסבירות לשחקן באופן ברור מה הוא אמור לעשות.
* **חוויה** - השניות הראשונות מעבירות את חוויית-השחקן העיקרית כפי שהוגדרה בשלב הרעיון.
* **עניין** – השניות הראשונות אמורות למשוך את השחקן להמשיך ולשחק מעבר ל-30 שניות.
* **הנדסת תוכנה** – רכיבים קטנים וממוקדים, כל רכיב אחראי להתנהגות אחת בלבד; קוד גמיש שיאפשר לכם לכוונן את כל המאפיינים מתוך העורך של יוניטי (ולא מתוך קבועים בקוד).
* **תיעוד מלא של הקוד** – גם בגוף הקוד וגם ברידמי, עם קישורים לשורות הקוד הרלבנטיות.
* **בדיקות-יחידה** לכל רכיב לא טריביאלי (כגון אלגוריתם או מבנה-נתונים).

## ב. בניית עולם

בנו ביוניטי את העולם של המשחק שלכם. השתמשו בכלים שלמדנו בשיעורים לפי הצורך – פלטפורמות, רכיבים פיסיקליים, מפת אריחים וכו'.

* אם המשחק שלכם תלת-מימדי, אתם יכולים להגיש סעיף זה בשבוע הבא, אחרי שנלמד על בניית עולמות בשלושה ממדים.

## ג. תיכנון בדיקות-משחק

כשנותנים את המשחק לשחקני-ניסוי לצורך playtest, יש להגדיר מראש שאלות מסוימות שאתם רוצים לקבל עליהן תשובה, כגון: מהו הערך האופטימלי למאפיין מסוים? כמה עצמים מכל סוג צריכים להיות במשחק? וכו'.

הכינו לפחות N+3 שאלות מסוג זה, שהייתם רוצים לברר בעזרת משחקי-ניסוי (N = מספר חברי הצוות).

הגשה כרגיל: המשחק באיץ' והקוד בגיטהאב, עם הסברים וקישורים הדדיים ביניהם.