# מטלה שבועית – משחקים מרובי שחקנים

בחרו אחת מתוך האפשרויות הבאות.

# אפשרות א. שינוי ושיפור המשחק מהשיעור

המשחק מהשיעור נמצא כאן: <https://github.com/gamedev-at-ariel/multiplayer-fusion-2>

בצעו בו N+1 שינויים ושיפורים לבחירתכם (כאשר N הוא מספר חברי הצוות). שינויים לדוגמה:

1. להוסיף מגן המופיע בשדה הקרב. השחקן **הראשון** שלוקח אותו מוגן מפגיעות כדורים. יש לוודא שאכן רק שחקן אחד יכול לקחת את המגן.

2. להוסיף ניקוד לכל שחקן, כך שכאשר הוא פוגע בשחקן מסוים, נוסף לו ניקוד.

3. להפוך את המשחק לקבוצתי – 2 נגד 2. השחקנים והכדורים של כל קבוצה הם בצבע אחר. הכדור של כל שחקן יכול לגרום נזק רק לשחקנים מהקבוצה השנייה.

4. במקום יריות, להפוך את המשחק למשחק כדורגל – להוסיף שערים, ולהוסיף ניקוד לשחקן שמבקיע שער.

5. להוסיף אנימציה לשחקן.

6. שינוי מקורי כלשהו לבחירתכם.

# אפשרות ב. הפיכת משחק קיים למרובה-שחקנים

בחרו את אחד המשחקים שנלמדו בשיעורים הקודמים (חלליות בשני ממדים, פלטפורמה ב 2.5 ממדים, או משחק בשלושה ממדים) והפכו אותו למרובה-שחקנים.

* חישבו איך אפשר להוסיף ריבוי שחקנים באופן שיהפוך את המשחק למעניין ומאתגר יותר מהמשחק לשחקן יחיד.

# אפשרות ג. המשחק שלכם

הוסיפו למשחק המקורי שלכם אפשרות לריבוי שחקנים בעזרת Photon Fusion. בחרו את סוג האינטראקציה בין השחקנים:

* משחק שיתופי – השחקנים משתפים פעולה כדי להשיג את היעד;
* משחק תחרותי – השחקנים מתחרים, מי יצליח להשיג את היעד יותר מהר;
* משחק מלחמה;

וכו'... בהתאם לאופי המשחק וחוויית השחקן הרצויה.

הגשה כרגיל: המשחק באיץ' והקוד בגיטהאב, עם הסברים וקישורים הדדיים ביניהם.